02004R0282 — FI — 17.10.2019 — 001.001

Tämä asiakirja on ainoastaan dokumentoinnin apuväline eikä sillä ole oikeudellista vaikutusta. Unionin toimielimet eivät vastaa sen sisällöstä. Säädösten todistusvoimaiset versiot on johdanto-osineen julkaistu Euroopan unionin virallisessa lehdessä ja ne ovat saatavana EUR-Lexissä. Näihin virallisiin teksteihin pääsee suoraan tästä asiakirjasta siihen upotettujen linkkien kautta.

►B KOMISSION ASETUS (EY) N:o 282/2004, annettu 18 päivänä helmikuuta 2004, kolmansista maista yhteisöön tuotavien eläinten ilmoittamista ja eläinlääkärintarkastuksia koskevan asiakirjan laadinnasta (ETA:n kannalta merkityksellinen teksti) (EUVL L 049 19.2.2004, s. 11)

Muutettu:









▼B

KOMISSION ASETUS (EY) N:o 282/2004,

annettu 18 päivänä helmikuuta 2004,

kolmansista maista yhteisöön tuotavien eläinten ilmoittamista ja eläinlääkärintarkastuksia koskevan asiakirjan laadinnasta

(ETA:n kannalta merkityksellinen teksti)







1 artikla

Ilmoittaminen eläinten saapumisesta yhteisen eläinlääkinnällisen tuloasiakirjan avulla

▼M2

1. Kun yhteisöön tuodaan kolmannesta maasta direktiivissä 91/496/ETY tarkoitettuja eläimiä, direktiivin 97/78/EY 2 artiklan 2 kohdan e alakohdan määritelmän mukaisen lastauksesta vastuussa olevan tahon on ilmoitettava eläimen tai eläinten suunnitellusta saapumisesta yhteisön alueelle vähintään yksi työpäivä etukäteen. Ilmoitus tehdään rajatarkastusaseman tarkastushenkilöstölle asiakirjalla, joka on laadittava joko liitteessä I tai liitteessä III olevassa 2 osassa annetun yhteisen eläinlääkinnällisen tuloasiakirjan (CVED-todistuksen) mallin mukaisesti.

▼B

2. CVED-todistus on annettava niiden todistuksia koskevien yleisten sääntöjen mukaisesti, joista säädetään asiaa koskevissa säännöksissä muussa yhteisön lainsäädännössä.

3. CVED-todistus on laadittava yhtenä alkuperäiskappaleena ja niin monena jäljennöksenä kuin toimivaltainen viranomainen vaatii, jotta voidaan täyttää tämän asetuksen vaatimukset. Lastauksesta vastuussa olevan tahon on täytettävä CVED-todistuksen osa 1 jokaisesta vaaditusta kappaleesta ja toimitettava asiakirjat rajatarkastusaseman tarkastuksista vastaavalle virkaeläinlääkärille.

4. Asiakirjassa olevat tiedot voidaan jäsenvaltion toimivaltaisen viranomaisen kanssa sovitulla tavalla ilmoittaa etukäteen teleliikenteen tai tietojensiirtojärjestelmän välityksellä sanotun kuitenkaan rajoittamatta 1 ja 3 kohdan soveltamista. Tällöin sähköisesti toimitettujen tietojen on oltava täysin yhdenmukaiset CVED-todistuksen mallin osassa 1 vaadittujen tietojen kanssa.

2 artikla

Eläinlääkärintarkastukset

Eläinlääkärintarkastukset ja laboratoriokokeet suoritetaan komission päätöksen 97/794/EY ( 1 ) vaatimusten mukaisesti.

3 artikla

Eläinlääkärintarkastusten suorittamisen jälkeen noudatettavat menettelyt

1. Kun direktiivin 91/496/ETY 4 artiklassa mainitut eläinlääkinnälliset tarkastukset on tehty, CVED-todistuksen osa 2 on täytettävä rajatarkastusaseman tarkastuksista vastaavan virkaeläinlääkärin vastuulla. Kyseinen virkaeläinlääkäri tai hänen valvonnassaan toimiva muu virkaeläinlääkäri allekirjoittaa osan 2.

Jos maahantuonti kielletään, CVED-todistuksen osasta 3 täytetään tarvittaessa kohta ”Tarkat tiedot jälleenlähettämisestä”, kun asianmukaiset tiedot on saatu. Kyseiset tiedot sisällytetään neuvoston direktiivin 90/425/ETY ( 2 ) 20 artiklassa tarkoitettuun tietojenvaihtojärjestelmään.

2. CVED-todistuksen alkuperäiskappale koostuu osista 1 ja 2, jotka on täytettävä ja allekirjoitettava asianmukaisesti.

3. Virkaeläinlääkäri, maahantuoja tai lastauksesta vastuussa oleva taho ilmoittaa sitten rajatarkastusaseman tulliviranomaisille erää koskevan eläinlääkärinpäätöksen esittämällä CVED-todistuksen alkuperäiskappaleen tai toimittamalla sen sähköisesti.

4. Jos eläinlääkärinpäätös on myönteinen ja kun tulliviranomaiset ovat antaneet hyväksyntänsä, CVED-todistuksen alkuperäiskappale toimitetaan eteenpäin eläinten mukana asiakirjassa ilmoitettuun määräpaikkaan saakka.

5. CVED-todistuksesta jää jäljennös rajatarkastusaseman virkaeläinlääkärille.

6. Toinen jäljennös CVED-todistuksesta sekä tarvittaessa direktiivin 91/496/ETY 7 artiklan mukaisesti jäljennös eläinlääkärin antamista tuontitodistuksista toimitetaan maahantuojalle tai lastauksesta vastuussa olevalle taholle.

7. Virkaeläinlääkärin on säilytettävä eläinten mukana seuraava alkuperäinen eläinlääkärintodistus tai muut vastaavat asiakirjat ja CVED-todistuksen jäljennös vähintään kolmen vuoden ajan. Kauttakuljetettavien tai edelleenlähetettävien eläinten osalta eläinlääkärinasiakirjojen alkuperäiskappaleet seuraavat kuljetettavien eläinten mukana, kunnes eläimet saapuvat lopulliseen yhteisön ulkopuoliseen määräpaikkaansa. Rajatarkastusasemille jää asiakirjoista ainoastaan jäljennökset.

4 artikla

Tullivalvonnassa tai erityisseurannassa olevien eläinten osalta noudatettavat menettelyt

Sellaisten yhteisöön tuotavien eläinten osalta, jotka on vapautettu direktiivin 91/496/ETY 4 artiklan 3 kohdan tai 8 artiklan A kohdan 1 alakohdan b alakohdan ii alakohdan mukaisesti poikkeusluvalla tunnistamis- ja/tai fyysisiä tarkastuksia koskevista velvoitteista, tuontirajatarkastusaseman virkaeläinlääkärin on ilmoitettava tarkastettujen asiakirjojen hyväksymisestä määräpaikan rajatarkastusaseman virkaeläinlääkärille. Kyseinen tieto annetaan direktiivin 90/425/ETY 20 artiklassa tarkoitetun tietojenvaihtojärjestelmän avulla. Määräpaikan rajatarkastusaseman virkaeläinlääkäri antaa CVED-todistuksen, johon on merkitty lopullinen eläinlääkintäpäätös eläinten hyväksymisestä. Jos erä ei saavu perille, tai se ei määrältään tai laadultaan ole ilmoitetun mukainen, määräpaikan rajatarkastusaseman toimivaltainen viranomainen täyttää CVED-todistuksen osan 3.

Kauttakuljetuksessa lastauksesta vastuussa oleva taho esittää erän sen rajatarkastusaseman virkaeläinlääkärille, jonka kautta eläimet poistuvat. Rajatarkastusasemien virkaeläinlääkärin, jolle on ilmoitettu kauttakuljetettavien kolmanteen maahan tarkoitettujen eläinten kuljetuksesta niiden lähtiessä yhteisöstä, on täytettävä CVED-todistuksen osa 3. Hänen on ilmoitettava asiasta CVED-todistuksella sen rajatarkastusaseman virkaeläinlääkärille, jonka kautta kyseiset eläimet ovat tulleet yhteisön alueelle.

Määräpaikan toimivaltaisen viranomaisen virkaeläinlääkärien, joille on ilmoitettu teurastamoon, komission päätöksen 2000/666/EY ( 3 ) mukaisesti hyväksytylle karanteeniasemalle tai neuvoston direktiivissä 92/65/ETY ( 4 ) tarkoitettuihin, heidän toimialueellaan sijaitseviin virallisesti hyväksyttyihin yhteisöihin, laitoksiin tai keskuksiin kuljetettavien eläinten tulosta, on täytettävä CVED-todistuksen osa 3, jos erä ei saavu perille tai se ei määrältään tai laadultaan ole ilmoitetun mukainen.

5 artikla

Tarkastuksista vastaavien toimivaltaisten viranomaisten toiminnan koordinointi

Varmistaakseen, että kaikki yhteisön alueelle tulevat eläimet ovat olleet eläinlääkärintarkastuksessa, toimivaltainen viranomainen ja kunkin jäsenvaltion virkaeläinlääkärit toimivat yhteistyössä muiden valvontaelinten kanssa kootakseen yhteen kaiken eläinten tuontia koskevan hyödyllisen tiedon. Kyse on erityisesti seuraavista tiedoista:

a) tulliviranomaisten tiedot;

b) alusten, junien ja lentokoneiden lastiluetteloiden tiedot;

c) muut maantie-, rautatie-, meri- ja ilmailuliikenteen harjoittajien saatavilla olevat tietolähteet.

6 artikla

Tietokantoihin pääsy ja osallistuminen tietojärjestelmiin

Jäsenvaltioiden toimivaltaiset viranomaiset ja tulliviranomaiset järjestävät vastavuoroisen tietojenvaihdon tietokantoihinsa sisältyvän tiedon osalta 5 artiklassa säädetyn tavoitteen toteuttamiseksi. Toimivaltaisen viranomaisen käyttämiä tietojärjestelmiä koordinoidaan mahdollisimman pitkälle — ottaen huomioon tietoturvallisuuden — tulliviranomaisten ja kaupallisten toimijoiden tietojärjestelmien kanssa tiedonsiirron nopeuttamiseksi.

7 artikla

Sähköisen todistuksen käyttö

CVED-todistuksen laatiminen, käyttö, siirto ja säilytys voi toimivaltaisen viranomaisen hyväksynnällä tapahtua sähköisesti.

Tiedonsiirto toimivaltaisten viranomaisten välillä tapahtuu direktiivin 90/425/ETY 20 artiklassa tarkoitetun tietojenvaihtojärjestelmän avulla.

▼M2

7 a artikla

Sähköisen CVED-todistuksen täyttämistä koskevat vaatimukset

1. Kun käytetään sähköistä CVED-todistusta, se on täytettävä Traces-järjestelmässä ja sen on täytettävä kaikki seuraavat vaatimukset:

a) se on liitteessä III olevassa 2 osassa esitetyn mallin mukainen;

b) se on allekirjoitettava lastauksesta vastuussa olevan toimijan sähköisellä allekirjoituksella;

c) se on allekirjoitettava rajatarkastusaseman virkaeläinlääkärin tai muun hänen valvonnassaan toimivan virkaeläinlääkärin kehittyneellä tai hyväksytyllä sähköisellä allekirjoituksella;

d) siinä on todistuksen antavan toimivaltaisen viranomaisen, johon rajatarkastusaseman virkaeläinlääkäri tai hänen valvonnassaan toimiva muu virkaeläinlääkäri kuuluu, kehittynyt tai hyväksytty sähköinen leima;

e) se on leimattava Traces-järjestelmässä kehittyneellä tai hyväksytyllä sähköisellä leimalla.

2. Jokainen 1 kohdassa tarkoitettu toiminto on aikaleimattava hyväksytyllä sähköisellä aikaleimalla.

▼M1

8 artikla

Ennen 1 päivää toukokuuta 2004 tätä asetusta ei sovelleta liitteessä II lueteltuihin rajatarkastusasemiin, jotka lakkautetaan Puolan, Slovakian, Slovenian, Tšekin ja Unkarin liittymisen yhteydessä.

▼B

9 artikla

Kumoaminen

Kumotaan päätös 92/527/ETY.

Viittauksia kumottuun päätökseen pidetään viittauksina tähän asetukseen.

10 artikla

Voimaantulo

Tämä asetus tulee voimaan 31 päivänä maaliskuuta 2004.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.









LIITE I

▼B









LIITE II







País: Alemania — Land: Tyskland — Land: Deutschland — Χώρα: Γερμανία — Country: Germany — Pays: Allemagne — Paese: Germania — Land: Duitsland — País: Alemanha — Maa: Saksa — Land: Tyskland 1 2 3 4 5 6 Dresden Friedrichstadt 0153499 F HC, NHC Forst 0150399 R HC, NHC-NT U, E, O Frankfurt/Oder 0150499 F HC, NHC Frankfurt/Oder 0150499 R HC, NHC U, E, O Furth im Wald-Schafberg 0149399 R HC, NHC U, E, O Ludwigsdorf Autobahn 0152399 R HC, NHC U, E, O Pomellen 0151299 R HC, NHC-T(FR), NHC-NT U, E, O Schirnding-Landstraße 0149799 R HC, NHC O Waidhaus 0150099 R HC, NHC U, E, O Zinnwald 0152599 R HC, NHC U, E, O







País: Italia — Land: Italien — Land: Italien — Χώρα: Ιταλία — Country: Italy — Pays: Italie — Paese: Italia — Land: Italië — País: Itália — Maa: Italia — Land: Italien 1 2 3 4 5 6 Gorizia 0301199 R HC, NHC U, E, O Prosecco-Fernetti 0302399 R Prodotti HC HC Prodotti NHC NHC Altri Animali O Tomaso Prioglio Spa U, E







País: Austria — Land: Østrig — Land: Österreich — Χώρα: Αυστρία — Country: Austria — Pays: Autriche — Paese: Austria — Land: Oostenrijk — País: Áustria — Maa: Itävalta — Land: Österrike 1 2 3 4 5 6 Berg 1300199 R HC, NHC U, E, O Deutschkreutz 1300399 R HC(2), NHC-NT E, O, U(13) Drasenhofen 1300499 R HC, NHC U, E, O Heiligenkreuz 1300299 R HC(2), NHC, (18) Hohenau 1300799 F U Karawankentunnel 1300899 R HC(2), NHC-NT E, O, U(13) Nickelsdorf 1301099 R HC, NHC U, E, O Sopron 1301199 F HC(2), NHC-NT Spielfeld 1301299 R HC, NHC U, E, O Villach-Süd 1301499 F HC-NT, NHC-NT Wien-ZB-Kledering 1300599 F HC(2), NHC-NT Wullowitz 1301699 F NHC-NT(6) Wullowitz 1301699 R HC, NHC-NT E, O, U(13) Berg 1300199 R HC, NHC U, E, O

▼M2









LIITE III

OSA 1

Ohjeet eläimiä koskevan yhteisen eläinlääkinnällisen tuloasiakirjan täyttämistä varten – malli 2 (CVED-A2)

Yleistä

Osassa I täsmennetyt kohdat muodostavat CVED-A2:n sähköisen version tietohakemistot.

Sähköisen CVED-A2:n paperiversiossa on oltava yksilöllinen koneellisesti luettava optinen merkintä, josta on hyperlinkki sähköiseen versioon.

On valittava yksi kohta kohdista I.20–I.26 ja kohdista II.9–II.16; kussakin kohdassa on valittava yksi vaihtoehto.

Jos kohdassa on mahdollista valita yksi tai useampia vaihtoehtoja, ainoastaan valittu vaihtoehto näkyy (valitut vaihtoehdot näkyvät) CVED-A2:n sähköisessä versiossa.

Jos kohta ei ole pakollinen, sen sisältö näkyy yliviivattuna tekstinä.

Kohtien järjestys ja kyseisten kohtien koko ja muoto mallissa CVED-A2 esitetään ohjeellisesti.

Jos tarvitaan leima, sen sähköinen vastine on sähköinen leima.







OSA I – ERÄN KUVAUS Kohta Kuvaus I.1 Lähettäjä/viejä Erän lähettävä kaupallinen yritys (kolmannessa maassa). I.2 CVED-viite Traces-järjestelmän antama yksilöllinen aakkosnumeerinen koodi (myös kohdissa II.2 ja III.2). I.3 Paikallinen viite Toimivaltaisen viranomaisen antama yksilöllinen aakkosnumeerinen koodi. I.4 Rajatarkastusasema Valitaan rajatarkastusaseman nimi. I.5 Rajatarkastusaseman koodi Traces-järjestelmän rajatarkastusasemalle antama yksilöllinen aakkosnumeerinen koodi (julkaistu Euroopan unionin virallisessa lehdessä). I.6 Vastaanottaja/tuoja Kolmannen maan antamassa terveystodistuksessa mainitun henkilön tai kaupallisen yrityksen osoite. Kaikki tiedot on annettava. I.7 Määräpaikka Paikka, johon eläimet viedään lopullista lastista purkua varten (ei kuitenkaan tarkastusasema) ja jossa niistä huolehditaan voimassa olevien säännösten mukaisesti. Nimi, maa, osoite ja postinumero on ilmoitettava. Määräpaikka voi olla sama kuin vastaanottajan osoite. I.8 Lastauksesta vastaava toimija Tällä tarkoitetaan henkilöä (myös edustaja tai ilmoituksen tekijä), joka vastaa erästä, kun se esitetään rajatarkastusasemalle, ja tekee tarvittavat ilmoitukset toimivaltaisille viranomaisille tuojan puolesta (ilmoitettava nimi ja osoite). Tämän henkilön on annettava tietoja rajatarkastusasemalle direktiivin 91/496/ETY 3 artiklan 1 kohdan a alakohdan mukaisesti. Lastista vastaava henkilö ja vastaanottaja voivat olla sama henkilö. I.9 Erän mukana seuraavat asiakirjat Numero: todistuksen yksilöllinen virallinen numero. Antopäivä: päivä, jona virkaeläinlääkäri tai toimivaltainen viranomainen allekirjoittaa todistuksen/asiakirjan. Erän mukana seuraavat asiakirjat: tämä koskee pääasiassa tietyntyyppisiä hevosia (hevospassi) tai eläinjalostusta koskevia asiakirjoja tai CITES-lupia. Kaupallisen asiakirjan viitenumero: lentorahtikirjan numero, konossementin numero tai junan tai maantieajoneuvon kaupallinen numero. I.10 Ennakkoilmoitus Ilmoitetaan päivämäärä ja kellonaika, jolloin erien odotetaan saapuvan rajatarkastusasemalle. Tuojien tai niiden edustajien on säännösten (direktiivin 91/496/ETY 3 artiklan 1 kohdan a alakohdan) mukaisesti annettava yksi arkipäivä aiemmin rajatarkastusaseman, jolle eläimet esitetään, eläinlääkintähenkilöstölle tiedot eläinten määrästä ja ominaispiirteistä sekä niiden odotettavissa oleva tuloaika. I.11 Alkuperämaa Tällä tarkoitetaan maata, jossa eläimet ovat olleet vaaditun lainmukaisen ajanjakson (3 kuukautta: teurastettaviksi tarkoitetut nautaeläimet, siat, lampaat, vuohet ja hevoseläimet, jalostukseen tai tuotantoon tarkoitetut ja rekisteröidyt hevoseläimet, siipikarja; 6 kuukautta: jalostukseen tai kasvatukseen tarkoitetut nautaeläimet ja siat, jalostukseen, kasvatukseen tai lihotukseen tarkoitetut lampaat ja vuohet). Hevosten takaisintuonnin osalta alkuperämaa tarkoittaa maata, josta ne on viimeksi lähetetty. I.12 Alkuperäalue Alue, jolla eläimet ovat olleet saman ajanjakson, jota kyseisen maan osalta vaaditaan: vaatimus koskee ainoastaan maita, jotka on jaettu alueisiin ja joiden osalta tuonti sallitaan ainoastaan maan yhdestä tai useammasta osasta. Alueiden koodit määritellään aiheesta annetussa lainsäädännössä. I.13 Kuljetusvälineet Annetaan tarkat tiedot rajatarkastusasemalle käytettävästä kuljetusvälineestä: Kuljetustapa (lento-, meri-, rautatie-, maantiekuljetus). Kuljetusvälineen tunnistetiedot: lentokuljetuksesta lennon numero, merikuljetuksesta aluksen nimi, rautatiekuljetuksesta junan ja junavaunun numero ja maantiekuljetuksesta ajoneuvon rekisterinumero ja tarvittaessa perävaunun numero. I.14 Ei sovelleta I.15 Alkuperälaitos Tähän kohtaan voidaan merkitä alkuperälaitoksen(-sten) nimi ja osoite (katuosoite, kaupunki ja alue, maakunta tai valtio tapauksen mukaan), maa ja ISO-maakoodi. Tarvittaessa merkitään rekisteröinti- tai hyväksymisnumero. I.16 Ei sovelleta I.17 Kontin numero/sinetin numero Annetaan kaikki sinetin ja kontin tunnistenumerot. Kun on kyse virallisesta sinetistä, annetaan virallisessa todistuksessa mainittu virallisen sinetin numero ja merkitään rasti kohtaan ”Virallinen sinetti” tai ilmoitetaan mikä tahansa muu mukana seuraavissa asiakirjoissa mainittu sinetti. I.18 Eläimille annettu todistus seuraavaan tarkoitukseen Säännösten vaatimusten mukaisesti todistuksessa ilmoitettava tarkoitus. ”Direktiivin 92/65/ETY mukaisesti hyväksytyllä yhteisöllä” tarkoitetaan virallisesti hyväksyttyä yhteisöä, laitosta tai keskusta; ”karanteenilla” viitataan tiettyjen lintujen osalta asetukseen (EU) N:o 139/2013 (1) sekä lintujen, koirien ja kissojen osalta direktiiviin 92/65/EY; ”uudelleensijoitus” koskee nilviäisiä; ”muu” on tarkoitettu niiden tarkoitusten ilmoittamiseen, joita ei mainita tässä luokituksessa. I.19 Ei sovelleta I.20 Siirtäminen Tämä kohta täytetään direktiivin 91/496/ETY 4 artiklan 3 kohdan mukaisesti, jos erää ei maahantuoda tämän rajatarkastusaseman kautta vaan eläimet kuljetetaan edelleen meri- tai ilmateitse samalla aluksella tai ilma-aluksella tuotavaksi EU:n tai ETA:n alueelle toisen rajatarkastusaseman kautta. Ilmoitetaan annettu Traces-yksikkönumero – ks. kohta I.5. Tämä kohta voidaan täyttää myös, kun eläimet saapuvat EU:n tai ETA:n alueelle kolmannesta maasta ja ne kuljetetaan samalla aluksella tai ilma-aluksella edelleen jossakin muussa kolmannessa maassa olevaan määräpaikkaan. I.21 Ei sovelleta I.22 Kauttakuljetus Tällä tarkoitetaan kolmannesta maasta tulevia eläimiä, jotka on tarkoitettu lähetettäväksi muuhun kolmanteen maahan EU:n/ETA:n kautta direktiivin 91/496/ETY 9 artiklan mukaisesti. Merkitään määrämaana olevan kolmannen maan ISO-koodi. Poistumisrajatarkastusasema: sen rajatarkastusaseman nimi, jonka kautta eläimet poistuvat EU:sta. I.23 Sisämarkkinoille Tämä kohta rastitetaan, jos erä on tarkoitus saattaa unionin markkinoille. I.24 Ei sovelleta I.25 Takaisintuonti Takaisintuonti koskee ainoastaan rekisteröityjen hevosten takaisintuontia raveja, kilpailuja ja kulttuuritapahtumia varten tapahtuneen tilapäisen maastaviennin jälkeen (asetus (EU) 2018/659 (2)). I.26 Tilapäinen maahantulo Tilapäinen maahantulo koskee vain rekisteröityjä hevosia. Ilmoitetaan poistumispaikka ja -päivä (tämän on oltava alle 90 päivää maahantulon jälkeen). I.27 Kuljetusväline rajatarkastusaseman jälkeen Ilmoitetaan rajatarkastusaseman jälkeen käytettävä kuljetusväline ja sen ominaispiirteet (ks. kohtaa I.13 koskeva ohje). ”Muu” koskee kuljetusvälineitä, joihin ei sovelleta asetusta (EY) N:o 1/2005 (3) eläinten hyvinvoinnista kuljetuksen aikana. I.28 Kuljetusyritys Eläinten hyvinvointia koskevien säännösten mukaisesti on ilmoitettava kuljetusyhtiön hyväksyntänumero, ja lentokuljetusten osalta on varmistettava, että yhtiö on IATA:n jäsen. I.29 Lähtöpäivä Tässä kohdassa voidaan ilmoittaa rajatarkastusasemalta lähdön arvioitu päivämäärä ja kellonaika. I.30 Reittisuunnitelma Ilmoitetaan, onko esitetty eläinten mukana seuraava reittisuunnitelma asetuksen (EY) N:o 1/2005 vaatimusten mukaisesti. I.31 Erän kuvaus Eläinlaji: eläinlajin yleisnimi ja tarvittaessa rotu. Muiden kuin kotieläinten (erityisesti eläinten, jotka on tarkoitettu eläintarhoihin, näyttelyihin tai tutkimuskeskuksiin) osalta ilmoitetaan tieteellinen nimi. I.32 Pakkausten kokonaislukumäärä Ilmoitetaan eläinten kuljetukseen käytettyjen laatikoiden, häkkien tai pilttuiden lukumäärä. I.33 Kokonaismäärä Ilmoitetaan lukumäärä tai paino kilogrammoina sellaisena kuin se on ilmoitettu eläinlääkärintodistuksessa tai muissa asiakirjoissa. I.34 Kokonaisnettopaino (kg)/kokonaisbruttopaino (kg) Tässä kohdassa voidaan ilmoittaa kokonaisnettopaino (eli itse eläinten massa ilman niitä lähinnä olevia säiliöitä tai mitään pakkauksia); kokonaisbruttopaino (eli eläinten ja niitä lähinnä olevan säiliön sekä kaikkien pakkauksien yhteenlaskettu massa, kuitenkin ilman kuljetuskontteja ja muita kuljetuslaitteita). I.35 Vakuutus Minä, allekirjoittanut, joka vastaan edellä kuvatusta lastista, vakuutan, että tietämykseni ja uskomukseni mukaan tämän asiakirjan osassa I annetut lausunnot ovat oikeita ja täydellisiä, ja suostun noudattamaan direktiivin 91/496/ETY oikeudellisia vaatimuksia, joihin kuuluvat myös maksut eläinlääkinnällisistä tarkastuksista, erien edelleenlähettämisestä, eläinten karanteenissa pitämisestä tai eristämisestä tahi tarvittaessa lopettamisesta ja hävittämisestä. Tämä velvoittaa allekirjoittajan myös ottamaan vastaan kauttakuljetetut erät, joiden maahanpääsyn jokin kolmas maa epää. (1) Komission täytäntöönpanoasetus (EU) N:o 139/2013, annettu 7 päivänä tammikuuta 2013, eläinten terveysvaatimuksista tuotaessa tiettyjä lintuja unioniin sekä lintujen tuontiin liittyvistä karanteenivaatimuksista (EUVL L 47, 20.2.2013, s. 1). (2) Komission täytäntöönpanoasetus (EU) 2018/659, annettu 12 päivänä huhtikuuta 2018, elävien hevoseläinten sekä hevoseläinten siemennesteen, munasolujen ja alkioiden unioniin saapumista koskevat edellytykset (EUVL L 110, 30.4.2018, s. 1). (3) Neuvoston asetus (EY) N:o 1/2005, annettu 22 päivänä joulukuuta 2004, eläinten suojelusta kuljetuksen ja siihen liittyvien toimenpiteiden aikana sekä direktiivien 64/432/ETY ja 93/119/EY ja asetuksen (EY) N:o 1255/97 muuttamisesta (EUVL L 3, 5.1.2005, s. 1).







OSA II – TARKASTUKSET Kohta Kuvaus II.1 Aiempi CVED Tämä on Traces-järjestelmän antama yksilöllinen aakkosnumeerinen koodi CVED-todistukselle, jota käytetään, kun erä on jaettu osiin tai kun on kyse siirtämisestä (jos suoritetaan virallista valvontaa), korvaamisesta tai peruuttamisesta. II.2 CVED-viite Kohdassa I.2 mainittu yksilöllinen aakkosnumeerinen koodi. II.3 Asiakirjojen tarkastus Täytetään kaikista eristä. Tässä yhteydessä tarkastetaan myös kansallisten vaatimusten noudattaminen määränpäästä riippumatta. Tuojan tai hänen edustajansa on toimitettava tätä tarkastusta varten tarvittavat asiakirjat. II.4 Tunnistustarkastus Verrataan alkuperäisiin todistuksiin ja asiakirjoihin. Poikkeus: Tämä kohta rastitetaan sellaisten eläinten osalta, jotka siirretään rajatarkastusasemalta toiselle rajatarkastusasemalle ja joille ei ole tehty direktiivin 91/496/ETY 4 artiklan 3 kohdan mukaista tunnistustarkastusta. II.5 Fyysinen tarkastus Tähän sisältyvät suoritetun kliinisen tarkastuksen tulokset sekä eläinten kuolleisuus ja sairastuvuus. Poikkeus: Tämä kohta rastitetaan sellaisten eläinten osalta, jotka siirretään rajatarkastusasemalta toiselle rajatarkastusasemalle ja joille ei ole tehty direktiivin 91/496/ETY 4 artiklan 3 kohdan mukaista fyysistä tarkastusta. Kohtaa on käytettävä myös, kun kyse on eläimistä, jotka eivät kuulu direktiivin 90/425/ETY liitteessä A mainittuihin lajeihin ja jotka tuodaan muun kuin määräjäsenvaltion rajatarkastusasemalle ja joille on tehtävä fyysinen tarkastus lopullisessa määräpaikassa direktiivin 91/496/EY 8 artiklan A kohdan 1 alakohdan b alakohdan ii alakohdan säännösten mukaisesti. II.6 Laboratoriotutkimus Tehdyt kokeet: ilmoitetaan sen aineen tai patogeenin luokka, josta tutkimus tehdään. ”Pistokokeella” tarkoitetaan päätöksen 97/794/EY mukaista kuukausittaista näytteenottoa. ”Epäilyn perusteella” tarkoitetaan tapauksia, joissa eläimillä epäillään olevan jokin tauti, joissa eläimillä on taudin oireita tai joissa eläimet on testattu voimassa olevien suojatoimenpiteiden vuoksi. Kesken: kohta rastitetaan, jos eläinerää pidätellään tutkimustulosten saamiseen saakka. II.7 Hyvinvointitarkastus Tarkastetaan eläinten kuljetusolot ja hyvinvointi tulohetkellä. Poikkeus: Tämä kohta rastitetaan sellaisten eläinten osalta, jotka siirretään rajatarkastusasemalta toiselle rajatarkastusasemalle ja joille ei ole tehty hyvinvointitarkastusta. II.8 Kuljetuksen vaikutukset eläimiin Ilmoitetaan määrät kuljetuksen aikana kuolleista eläimistä, eläimistä, jotka eivät ole kuljetuskuntoisia, sekä naaraista, jotka ovat poikineet tai saaneet keskenmenon kuljetuksen aikana. Suurina määrinä kuljetettavista eläimistä (untuvikoista, kaloista, simpukoista jne.) ilmoitetaan tapauksen mukaan arvio kuolleitten tai ei-kuljetuskuntoisten eläinten määrästä. II.9 Hyväksytään siirrettäväksi Täytetään tarvittaessa siirtämisen hyväksymistä varten siten kuin se on määritelty kohdassa I.20 II.10 Ei sovelleta II.11 Hyväksytään kauttakuljetukseen Ilmoitetaan tarvittaessa reittisuunnitelman mukaiset kauttakulkumaina toimivat jäsenvaltiot. II.12 Hyväksytään sisämarkkinoille Rastitetaan asianomainen kohta, jos eläimet lähetetään valvottuun määräpaikkaan (teurastamoon, hyväksyttyyn laitokseen tai karanteeniin – ks. määritelmät kohdassa I.18), joille on annettu maahantuontilupa erityisin ehdoin. II.13 Ei sovelleta II.14 Ei sovelleta II.15 Hyväksytään tilapäiseen maahantuloon Tämä kohta koskee vain rekisteröityjä hevosia. Hevoset saavat jäädä EU:n/ETA:n alueelle vain kohdassa I.26 ilmoitettuun päivämäärään saakka enintään 90 vuorokauden ajaksi. II.16 Ei hyväksytä Täytetään sellaisten erien osalta, jotka eivät täytä EU:n vaatimuksia tai antavat aihetta epäilyyn. Jos tuonti kielletään, ilmoitetaan selvästi jatkomenettely. ”Teurastus” tarkoittaa, että eläinten lihaa voidaan käyttää ihmisten ravinnoksi, jos se läpäisee tarkastuksen. ”Lopettaminen” tarkoittaa, että eläin hävitetään, eikä sen lihaa saa käyttää ihmisten ravinnoksi. II.17 Hylkäämisen perusteet Lisätietoja varten. Rastitetaan asianmukainen kohta. ”Todistus puuttuu / ei ole voimassa” viittaa kolmansien maiden tai jäsenvaltioiden vaatimiin tuonti- tai kauttakulkutodistuksiin. II.18 Tiedot valvotuista määräpaikoista Ilmoitetaan hyväksymisnumero ja osoite postinumeroineen kaikista määräpaikoista, joissa erälle on tehtävä eläinlääkinnällisiä lisätarkastuksia (kohdat II.9, II.11, II.12 ja II.15.). Kohdan II.15 osalta riittää ensimmäisen laitoksen osoite. Jos laitoksen nimi on pidettävä salassa, annetaan vain sen numero ilman osoitetietoja. II.19 Uudelleensinetöity erä Tätä kohtaa käytetään, kun erälle kirjattu alkuperäinen sinetti on tuhoutunut konttia avattaessa. Tällöin on laadittava yhtenäinen luettelo kaikista käytetyistä sineteistä. II.20 Tiedot rajatarkastusasemasta Rajatarkastusaseman tai toimivaltaisen viranomaisen virallinen leima. II.21 Todistuksen myöntävä virkamies Virkaeläinlääkärin nimi ja allekirjoitus ja päiväys. II.22 Tarkastusmaksut Sisäiseen käyttöön. II.23 Tullin asiakirjaviite Tulliviranomaisten käyttöön lisätietoja varten (esim. T1- tai T5-tullitodistusten numero), kun erät jäävät tullin valvontaan joksikin aikaa. Tiedot lisätään yleensä eläinlääkärin allekirjoituksen jälkeen. II.24 Myöhempi CVED Annetaan yhden tai useamman myöhemmän CVED-todistuksen aakkosnumeerinen koodi.







OSA III – SEURANTA Kohta Kuvaus III.1 Aiempi CVED Kohdassa II.1 mainittu yksilöllinen aakkosnumeerinen koodi. III.2 CVED-viite Kohdassa I.2 mainittu yksilöllinen aakkosnumeerinen koodi. III.3 Myöhempi CVED Ilmoitetaan yhden tai useamman kohdassa II.24 mainitun CVED-todistuksen aakkosnumeerinen koodi. III.4 Tiedot edelleenlähettämisestä Ilmoitetaan käytetty kuljetusväline, sen tunnistetiedot, maa ja maan ISO-koodi. Ilmoitetaan edelleenlähettämispäivä ja poistumisrajatarkastusaseman nimi heti, kun ne ovat tiedossa. III.5 Seuranta Ilmoitetaan viranomainen, joka vastaa CVED-todistuksen kattaman erän vastaanottamisen ja vaatimusten mukaisuuden todentamisesta: poistumisrajatarkastusasema, lopullisen määräpaikan rajatarkastusasema tai valvontayksikkö. Ilmoitetaan myöhempi määräpaikka ja/tai vaatimustenvastaisuuden tai eläinten aseman muuttumisen syyt (esim. määräpaikka ei ole hyväksytty, todistus puuttuu tai ei ole voimassa, asiakirjat eivät vastaa lähetystä, tunnistetiedot ovat puutteelliset tai sääntöjen vastaiset, kokeet ovat epäsuotuisat, tartunnasta epäillyt eläimet, kuolleet eläimet, menetetyt eläimet tai muutos vakinaiseksi maahantuonniksi). III.6 Todistuksen myöntävä virkamies Erien edelleenlähettämisestä ja seurannasta vastaavan toimivaltaisen viranomaisen virkamiehen allekirjoitus.

OSA 2

Todistuksen CVED-A2 malli